Den Vest-Sjællandske Avis, 1835-06-06
Nyeste Post-Efterretninger. De franske Deputeredes Kammer forhandlede d. 24de Mai om Gerenten for Bladet Reformateur, Hr. Jaffrenous Cittering for Kammeret. Mange Nysgierige indfandt sig ved Mødet. Discussionen mod Journalisterne har frembragt den Virkning, at 10 Pladser vare blevne dem fratagne, for at kun Medarbeiderne ved de alvorlige Blade skulle blive dem admitterede. Redacteurerne for Bladene Charvari, Censor og Figaro bleve udelukkede. Jblandt de Deputerede herskede en meget passioneret Stemme. Præsidenten lod alle Medlemmerne opraabe. Nogle Medlemmer erklærede ikke at ville deeltage i Kammerets Forretninger som Dommer. Hr. Arago, som i en heftig Tone dadlede Kammerets Fremgangsmaade, andre paa Grund af at de selv vare anklagede i Bladene; dette Motiv dadlede Præsidenten; thi, sagde han, ifald en Journalist faldt paa at fornærme alle Deputerede, skulle han da slippe for Straf. Den tappre General Bugeaud besvarede Opraabet med en Steentorstemme. Af Kammerets 453 Medlemmer afholdt 45 sig fra at tage Deel i Sagen, 58 havde slet ikke besvaret Opraabet, og 350 deeltoge i Forhanlingen. Nu blev Reformateurens Gerent Jauffrenou ført frem, ledsaget af Bladets Redakteure, Dhrr. Raspail og Dubois. Raspail, denne bekiendte Naturforsker og Republikaner paatog sig Defensionen, hvorved Præsidenten formaaede ham til Agtelse mod Kammeret. Han talede med en mat Stemme, og angreb først den Lov hvorefter Dommen skulde holdes, som en Levning fra Restaurationen og nu upassende. Angaaende den anklagede Artikel, saa undskyldte han den med, at den ikke var rettet mod hele Kammeret; men kun mod de af dets Medlemmer, som havde nedladt sig til at være Assommeurs Voldsmænd. Han tilstod at Artikelen var just ikke parlamentarisk, men forklarede den af en passioneret Sindsstemning. Han erklærede sig mod Voldsomhed og Blodsudgydelse og sagde, at den som havde gjort sig skyldig deri, burde bede Menneskesamfundet om Forladelse og skyde sig en Kugle igiennem Hovedet, hvorved man antog at han sigtede til General Bugeaud. Tilsidst paastod han at Greve Jaubert havde faret med Usandhed, at det havde været ganske roeligt paa Journalister nes Tribune, og at han med Grovhed havde besvaret de høfligste Forestillinger. Kl. 5 var Forsvaret sluttet. Præsidenten fremsatte derpaa det Spørgsmaal, om Gerenten for Bladet Reformateur skulde ansees for skyldig; hvorved det atter kom til en heftig Debat. Dhrr. Odilon Barrot, Teste og Berryer, opponerede; men 264 af Kammerets Medlemmer imod 59 erkiendte, at Gerenten var strafskyldig. Hr. Raspail tog atter Ordet for Gerenten og sagde, at han ikke vilde anraabe Kammerets Medlidenhed, for ham. Hans Clienter vare vante til Bøder og Lænker, og vidste at finde sig deri som Martyre. Han maatte allene beklage Kammeret dersom det afsagde en haard Dom. Vilde man ruinere Bladet Reformateur ved en Mulkt, saa vilde kun en nye Journal fremkomme. Det gaaer med Asken af Trykkefriheden som med Asken af Phoenix, en nye Trykkefrihed skyder op af den. - Kammerets Dom faldt ud dertil: at Maximum af Pengestraffen 10,000 Franker blev antaget med 189, Minimum af Fængselsstraffen en Maaned, blev antaget med 149 mod 158 Stemmer.